เรื่องร้องเรียน: เมื่อก่อนทาง กทม เข้ามา 3 รอบแล้ว การประกอบกิจการได้หยุดไปสักพัก แต่ปัจจุบันทางโกดังที่เป็นเหมือนโรงงาน ได้กลับมาดำเนินงานอีกแล้วครับ เสียงตัดเหล็ก ตอกเหล็ก กินทินเนอร์ กลิ่นเหม็นเหม็นมากๆ ตั้งแต่เวลา 8-17.00 น. ทุกวัน ไม่เว้น เสา-อา เลย เหมือนว่าจะสร้างห้องทำงานเพิ่มด้านในอีก 1 ห้อง ช่วยกลับมาตรวจสอบ และระงับให้เด็ดขาดกว่านี้ด้วยครับ ชาวบ้านในซอยนี้ทนทุกข์กันมานานมากๆแล้วครับ กับมลภาวะ เสียง กลิ่น เสียสุขภาพจิตกันมาก คนที่ต้อง wfh ก็ไม่เป็นอันทำงานครับ
การดำเนินการของเจ้าหน้าที่: กรณีนี้เคยมีการร้องเรียนมาแล้ว ข้าพเจ้าได้ดำเนินการดังนี้  1.เมื่อวันที่ 28 มีนาคม 2566 เวลาประมาณ 10.30 น. ข้าพเจ้าได้ตรวจสอบสถานที่ถูกร้องเรียนอาคารเลขที่ 92/28 ซอยรามอินทรา 40 แยก 9 ถนนรามอินทรา แขวงนวลจันทร์ เขตบึงกุ่ม กรุงเทพมหานคร มีนายกีรศักดิ์  พิทักษ์ชัยดำรง  เป็นเจ้าของ ขณะตรวจสอบพบมีเหล็กและอุปกรณ์เกี่ยวกับการตัดเหล็กวางอยู่ภายในอาคาร ซึ่งถือว่าเป็นกิจการที่ต้องได้รับอนุญาตจากกรุงเทพมหานครก่อนจึงจะประกอบการได้ จึงได้ออกหนังสือแบบตรวจแนะนำของเจ้าพนักงาน ตามพระราชบัญญัติการสาธารณสุข          พ.ศ.2535 เล่มที่ 3 เลขที่ 23 ลงวันที่ 28 มีนาคม 2566 ให้ดำเนินการแก้ไขเหตุรำคาญ 2.สำนักงานเขตบึงกุ่ม ได้มีหนังสือแจ้งเตือนให้ผู้ประกอบการหยุดประกอบกิจการจนกว่าจะได้รับอนุญาตจากกรุงเทพมหานคร 3.เมื่อวันที่ 10 สิงหาคม 2566 เวลาประมาณ 10.00 น.ได้ตรวจสอบสถานที่ถูกร้องเรียนอีกครั้งหนึ่ง พบว่าปัจจุบันผู้ประกอบการอยู่ระหว่างการปรับปรุงสถานที่ประกอบกิจการให้เป็นสถานที่ปิดที่สามารถเก็บเสียงและกลิ่นจากการประกอบกิจการ  4.เมื่อวันที่ 16 สิงหาคม 2566 เวลาประมาณ 10.00 น. ขณะตรวจสอบพบว่าทางร้านได้หยุดประกอบกิจการ มีเพียงการปรับปรุงสถานที่ประกอบกิจการ เพื่อป้องกันมิให้การประกอบกิจการก่อให้เกิดเหตุเดือดร้อนรำคาญรบกวนผู้พักอาศัยใกล้เคียง โดยปัจจุบันผู้ประกอบการอยู่ระหว่างการยื่นขออนุญาตประกอบกิจการกับกรุงเทพมหานครแล้ว     5.เมื่อวันที่ 13 กันยายน 2566 เวลาประมาณ 10.00 น. ขณะตรวจสอบพบว่าทางร้านได้หยุดประกอบกิจการ มีเพียงการปรับปรุงสถานที่ประกอบกิจการ เพื่อป้องกันมิให้การประกอบกิจการก่อให้เกิดเหตุเดือดร้อนรำคาญรบกวนผู้พักอาศัยใกล้เคียง โดยปัจจุบันผู้ประกอบการได้ปรับปรุงสถานที่เสร็จเรียบร้อยแล้ว         ทั้งนี้ สำนักงานเขตจักได้ตรวจสอบเป็นระยะๆ หากพบว่าเป็นเหตุรำคาญจักได้ดำเนินการตามอำนาจหน้าที่ของกฎหมายต่อไป
ความเห็นของผู้แจ้ง: ในเมื่อปัจจุบันถูกระงับให้ประกอบกิจการ โดยต้องได้รับอนุญาติจาก กทม ก่อน  ซึ่งปัจจุบันทางสถานที่ได้สร้างหรือปรับปรุงพื้นที่ปิดไม่ว่าจะสามารถเก็บเสียงหรือเก็บกลิ่นได้ ซึ่งจะเสร็จในวันที่ 31 สค นี้  ก็ไม่สมควรที่จะประกอบกิจการต่อหรือไม่?  เพราะไม่ได้รับอนุญาติในการประกอบกิจการในลักษณะนี้อยู่แล้วตั้งแต่ต้น  เพราะตรงนี้เป็นพื้นที่ชุมชน มีชาวบ้านอยู่เยอะ ทางผู้ประกอบการมีตั้งรถขนของ 3-4 คัน ขวางทาง เข้า-ออก ของซอยอยู่เสมอ  ทั้งนี้เพื่อเป็นการนำไปให้คณะตรวจสอบได้พิจารณาใหม่ด้วยครับ
พื้นที่: แขวงนวลจันทร์ เขตบึงกุ่ม กรุงเทพมหานคร